Tänu tänasele vanusepiirangule võivad mitmed eestlaste seas populaarsed mängukorraldajad hoopis võita. Esimesena meenub neist maailma nr. 2 pokkerituba Full Tilt, kes ei hakka tõenäoliselt vähemalt niipea (arvestades maailmapraktikat, siis pigem mitte kunagi) Eestis litsentsi hankima. Full Tilt Poker on Eesti mängijate seas nagunii konkurentsitult populaarseim "välissait" (arvestamata "nelja suurt") ning "noorte ja vihaste mängumeeste" seas leidub küllaga neid, kes suutelised genereerima vägagi muljetavaldavaid summasid igakuist reiki. Neid mängijaid suudab vaevalt takistada mistahes IT-alane piirang, mida Eesti riik iganes peaks rakendama. Ainsaks võimaluseks motiveerida neid mängijaid legaalseid pokkeritubasid eelistama, saab olla vaid vanusepiirangu langetamine.